Exqrch/javanese-Komodo-pixelgpt huggingface dataset:
Lan impèn iki bener krasa kang alami, amarga Ahmad sing pancen yatim piatu, ora tau ngerasakne tresna wiwit dhèwèké cilik lan urip ing panti asuhan
nganti akhiré sakumpulan kartu-kartu pos misterius sing dikirim Bagas (Lukman Sardi) saka warna-warna penjuru donya ndadekno Ahmad karo Bening (Joanna Alexandra) ketemu
Bening mahasiswi sing ayu nanging rapuh, banjur dadi sok de'e temoni ana ing gerbong KRL sing kerep ditunggangi Bening
Ahmad akhiré tresna karo Bening
Ahmad malah ora wani gae ngajak kenalan
Paprangan dumadi ana ing atine Ahmad, dhèwèké kudu ngeraih atine Bening utawa nerusaké urip kaya ngene?
Akhiré ibu Panti Asuhan (Vita Ramona) lan kancane Ahmad sing jenenge Gifar (Dion Wiyoko) mènèhi saran, Ahmad kudu nulis surat cinta gawé Bening
Saran iku ditrima karo Ahmad, dhèwèké duwé rencana mènèhi surat cinta ana ing Bening lan ngajak kenalan sedurunge kasep
Nanging amarga kedadeyan insiden kecopetan sing ora dikarepaké ndadekno surat iku ilang, kewaninan Ahmad sing pancen wis nanggung langsung kasingkirake
Ora putus asa, insiden kecopetan iku mènèhi Ahmad ide
Dhèwèké nyuwun tolong pencopet sing jenenge Gubeng (Ramon Y Tungka) kanggo nyolong atine Bening
Nanging pas dina sing dijanjikno Gubeng, copet sing disewa Ahmad ora muncul-muncul, Ahmad Ngamuk
Karo nggegem palu stempel pos, Ahmad nggoleki Gubeng sing ternyata wis insaf, lan dikurung ana ing kunjara.
Of Mice and Men (novél) Of Mice and Men iku novéla diserat déning John Steinbeck
Dibabar ing taun 1937, novèl iki nyeritakaké George Milton lan Lennie Small, pangungsi buruh paternakan migran, kang pindah-pindah nggon ing California kanggo nggolék gawéan ing mangsa Sarwa Susah ("Great Depression") ing United States
Adhedhasar pengalamaning Steinbeck minangka dadi "bindlestiff" (glandhangan kang nggawa buntelan) ing taun 1920an (sadurungé Okies, kang bakal dhèwèké caritakaké ing "The Grapes of Wrath," teka), judhul novéla iki dijupuk saka puisi déning Robert Burns kang judhulé "To a Mouse", kang kawaca: "The best laid schemes o' mice an' men / Gang aft agley"
(The best laid schemes of mice and men / Often go awry.) Bahan wacanan wajib ing sekolah-sekolah, "Of Mice and Men" kerep dadi inceran sénsor-sénsor vulgarity lan apa waé kang keitung nyerik utawa basa-basa rasis; dadiné, novéla iki kalebu ing Buku Paling Mancahi ing Abad ke-21 ing American Library Association.
The Little Prince (filem 2015) The Little Prince ya iku filem drama fantasi animasi 3D taun 2015 kang abasa Inggris, kang disutradarani Mark Osborne, lan diprodhuksi déning Dimitri Rassam, Aton Soumache, lan Alexis Vonarb lan naskah filem iki ditulis déning Irena Brignull lan Bob Persichetti, dhedhasar saka novèl taun 1943 kang irah-irahané padha anggitané Antoine de Saint-Exupéry
Filem iki minangka animasi adhaptasi kang pisanan, ing filem iki nganggo stop motion kanggo novèl lan animasi komputer minangka kanggo tambahan kaca narasi
Filem iki ora mung saka novèl Saint-Exupéry's, nanging wis dirajut minangka pérangan kilas wuri saka narasi asli
Filem iki diko-produseri saka internasional ya iku Prancis, Kanada, lan Amèrikah
Filem iki digebyakaké ing tanggal 22 Mèi taun 2015 ana ing 68th Cannes Film Festival, nanging filem iki ora mèlu kompetisi ing acara iku, lan diterusaké gebyagan ana ing Prancis tanggal 29 Juli déning Paramount Pictures
Ing biyoskup Amèrikah iku diancangaké gebyagan ing tanggal 18 Maret taun 2016 ing RealD 3D, nanging
Netflix banjur nampa hak distribusi lan filem iki digebyakaké ing tanggal 5 Agustus
Filem iki nampa tanggepan kang positip, nampa pangalem kanggo gagrak animasiné lan nampa pikolèhan $97.6 yuta saka budget kanggo nggawé filem ya iku $77.5 yuta, lan dadi animasi Prancis kang paling suksès salawasé.
Olimpiadhe Mangsa Panas 2016 Olimpiadhe Mangsa Panas 2016 (#ALIH), kanthi resmi kondhang minangka Games of the XXXI Olympiad, lan uga kondhang Rio 2016, acara manéka olahraga internasional sing gedhé iki kalebu Olympic Games sing dianakaké ing Rio de Janeiro, Brazil, saka 5 nganti 21 August 2016
Akeh nagara kecathet dadi panyarta ing akèh olahraga
Luwih saka 10.500 atlit saka 206 National Olympic Committees (NOCs), ana panyarta kawiwit saka Kosovo lan Sudan Kidul, mèlu ing acara iki
Acara iki ngrebutaké 306 medhali, lan ana 28 olimpiadhe olahraga — rugby sevens lan golf, sing ditambahi déning International Olympic Committee ing 2009
Acara-acara olahraga kuwi ditindakaké ing 33 panggon ing kutha Rio de Janeiro lan 5 panggon ing São Paulo (Kutha paling Gedhé ing Brazil), Belo Horizonte, Salvador, Brasília (Ibukutha Brazil), lan Manaus
Thomas Bach mimpin kapisan Olimpiadhe Mangsa Panas iki
Rio de Janeiro dibyawaraké dadi kutha sing nganakaké olimpiadhe iki ing 121st IOC Session sing dianakaké ing Kopenhagen, Dénmark, in 2 October 2009
Rio dadi kutha kawiwit ing Amérikah Kidul sing nganakaké Olimpiadhe Mangsa Panas
Acara iki dadi acara olahraga kawiwit ing nagara sing nganggo Basa Portugis, lan dadi nagara kawiwit sing nganakaké olimpiadhe ing mangsa salju (2000 olahraga diwiwiti ing 15 September – limang dina sadurungé mangsa semi ing bumi sisih kidul), wiwit 1968 dianakaké ing Amérikah Latin, lan wiwit 2000 (lan kateluné) dianakaké ing bumi sisih kidul
Kagiyatan ing kridha-kridha iki dicireni kontroversi—kalebu korupsi lan pameréntahan nagara fèdheral sing ora gumathok, kaya ta kawigaten kasarasan lan keslametan marang virus Zika lan polusi sing gedhé ing teluk Guanabara, uga prakara doping atlit Russia sing merbawani panyartané nagara iku kridha iki.
The Ring (filem 2002) The Ring iku filem horor Amerikah taun 2002 ajenré psikologi lan adikodrati kang disutradarani Gore Verbinski lan dibintangi Naomi Watts
Filem iki gawéan ulang saka filem horor Jepang taun 1998, "Ring", kang dhedhasar novèl "Ring" kaanggit déning Koji Suzuki
"The Ring" dibabar ing biyoskup nalika 18 Oktober 2002 lan nampa ulasan positif
Filem iki uga nampa akèh kritik kang ngalem gegantungané marang rasa wedi lan visual getih wutah lan panyutradaraan sarta naskahé, Masiya, filem iki nampa kritik nègatif bab pangembangan karakter
Sanajan rantamané mung $48 yuta, filem iki kasil bruto punjul $249
Filem iki diterusaké "The Ring Two" (2005) lan "Rings" (2016).
Wong Zaza Wong-wong Zaza (uga karan Kird, Kirmanc utawa Dimili) ya iku wong-wong ing Anatolia Wétan sing basa asliné basa Zaza
Punjering tanah wutah getihé wong Zaza, wewengkon Dersim, dumadi provinsi Tunceli, Bingöl lan péranganing provinsi Elazığ, Erzincan lan Diyarbakır
Klompok etnis sing ngomong ing Zaza
Sanajan akèh ahli basa sarujuk yèn basa Zaza iku dudu sawijining dhialèk Kurdhi nanging basa swatantra kaya Gilaki, para ahli basa uga sarujuk marang kasunyatan yèn wong Zaza lan wong Kurdhi iku étnisé lan budayané gegandhèngan
Ludwig Paul uga mratèlaké yèn prakara étnokulural dadi faktor sing nemtokaké jatidhiri étnis para nutur basa Zaza
Dudutané lapuran ngélmiah ngenani wong Zaza ya iku yèn wong Zaza iku génétiké mèmper karo wong Kurdhi
Wod sujarahing wong Zaza
Kajian basa nuduhaké yèn wong Zaza ayaké migrasi menyang tanah wutah getihé sing saiki saka pasisir Kidul saka Laut Kaspia
Sawenèh wong Zaza nganggo tembung (Daylami) kanggo nyandra jati dhiri bangsané
Tembung Dimli (Daylami) uga nyandra wewengkon Provinsi Gilan Iran saiki
Sawenèh ahli basa nggayutaké tembung Dimli karo Daylamites ing Pagunungan Alborz sacedhaké pasisir Laut Kaspia ing Iran lan pitaya yèn para Zaza iku uwis migrasi saka Daylam tumuju pérangan Kulon
Ing wektu iki, basa Irania isih dituturaké ana ing wewengkon Kiduling Laut Kaspia (uga karan basa Kaspia), sing kalebu Sangsari, Mazanderani, Tati, Semnani, lan Talysh, sing paramasastrané lan tetembungané caket karo Zaza; bab iki nyengkuyung panemu yèn para Zazas migrasi menyang Anatolia Kidul saka wewengkon Kiduling Laut Kaspia
Zazaki ayaké asal mulané saka Iran Lor, saka wewengkon historis "Deylamān" ana ing Laut Kaspia, ing provinsi saiki ya iku Gīlān
Ing wektu iki basa Irania isih dituturaké ana kana (uga karan dhialèk Kaspia) kaya déné Sangsarī, Māzandarānī, Tātī (Herzendī), Semnānī, Tāleshī sing miturut paramasastrané luwih caket karo Zazaki tinimbang basa Kurdhi
Saliyané basa Balochi sing dicaturaké ing Balochistan, basa Gōrānī sing dicaturaké ing papan-papan kapecil ing Iran lan Mésopotamia duwé gegandhèngan linguistik sing caket karo basa Zazaki
Tetélan kawitan sing katulis abasa Zaza diimpun déning ahli basa Peter Lerch ing taun 1850
Suwalapatra liyané cacah loro ya iku seratan ngenani bab agama (Mewlıd) saka Ehmedê Xasi ing 1899, lan saka Usman Efendiyo Babıc (dibabar ing Damaskus ing taun 1933); karya cacah loro iki ditulis migunakaké aksara Arab
Negara pérangan sing nduwé TRT Kurdî nyiaraké acara tivi abasa Zaza.
Njoto Njoto iku pamimpin seniyor Parté Kuminis Indonésia
Dhèwèké lair tanggal 17 Januai 1927
Kajaba dadi pamimpin PKI, dhèwèké uga naté dadi mantri ing kalamangsa pamréntahané Soekarno
Ing pungkasan, Njoto dipaténi ing taun 1965 nalika jaman geger taun semana
Kajaba gumregah semangaté ing donya pulitik, Njoto uga asing mènèhi kuliah-kuliah kang ana gegayutané karo kuminisme
Salah sawijining matèri kang diajarké ya iku bab Materialisme
Ing panemune Njoto, materialisme iku konsèp filsafat Marxis, lan dialektika kang dadi métodhené.
The BFG (filem 2016) The BFG ya iku filem petualangan fantasi saka Amèrikah taun2016 kang disutradharai lan ko-prodhuser déning Steven Spielberg, naskah filem iki ditulis déning Melissa Mathison lan dhedhasar saka novèl taun 1982 kang irah-irahané padha, novèl iki dianggit déning Roald Dahl
Ing filem iki critakaké, bocah manungsa wédok kang kekancan karo raksesa kang apikan, dubbed the "Big Friendly Giant", raksesa kang nggawa dhèwèké ing Praja raksesa, kang wong loro iku padha nyoba kanggo mungkasi raksesa kang mangan wong lan nempuh ing donya manungsa
Kathleen Kennedy lan Frank Marshall miwiti pangembangan ing adhaptasi saka The BFG iku mbalik wuri ing taun 1990, lan akèh panganggit naskah kang diséwa kanggo nggawé naskah filem iki ing sawenèh taun
DreamWorks nampa hak filem saka Bukuné Dahl`s ing wulan Sèptèmber taun 2011, lan Marshall karo Sam Mercer mèlu minangka prodhuser filem iki, Mathison minangka panganggit naskah filem, lan Kennedy minangka prodhuser èksekutip
Spielberg diumumaké dadi sutradhara ing wulan April taun 2014, sarta kumpeni produksiné Amblin Entertainment minangka ko-prodhuser
Panjupukan gambar mligi iku diumumaké ing wulan Maret taun 2015, filem iki dadi filem dirèktorial pisanan saka Spielberg kanggo Walt Disney Pictures
"The BFG" digebyakaké ana ing Cannes Film Festival tanggal 14 Mèi taun 2016, lan digebyakaké ana Amèrikah lor ing biyoskup El Capitan ing tanggal 21 Juni 2016
Filem iki lumrahé nampa tanggepan positip nanging nampa kuciwan ing box office, nanging mung nampa pikolèhan $113 yuta saka budget kanggo gawé filem ya iku $140 yuta.
Batur tukon ing Yunani kuna Perkara batur tukon iku umum banget ing sujarah Yunani Kuna, kaya ta ing papan-papan liyané ing jaman samana
Diwatara, akèh-akèhé warga Athéna nalika ika duwé saorané batur tukon siji
Pangripta nguni akèh-akèhé nganggep yèn prakara batur tukon iku lumrah tur prelu
Paradhigma iki dadi rembug ing dhialog Sokrates
Stoisme mono mbabar cathetan kapisan kang ngutuk prakara batur tukon
Praktèk historiografis modhèren mbédakaké batur tukon catèl (deduwèn priangga) saka golongan kang kauger awit palemahan kaya ta pénésté ing Thessaly utawa hélot ing Sparta, kang luwih sairib sèrvus (prangkat tambahan tumrap palemahan) ing jaman tengahan
Hélot catèl mono wong kang winates kabébasané lan pineksa supaya manut marang majikané, kang kena nuku, ngedol, ngamardika dhèwèké kaya déné catèl liyané
Kajian akadhemis bab batur tukon ing Yunani kuna nandhang prakara métodhologis kang wigati
Cathetan bab iki tan silih gegayutan lan kapérang-pérang, sarta nyungku mligi ing kukuban Athéna
Ora ana prajanjian kang mirunggan ngrembug jejer iki, déné yurisprudhènsi migatèkaké bab batur tukon mung nalika ana pametuné
Kumedhi lan tragédhi merlambangi stéréotip, déné ikonografi ora mbédakaké antaraning batur tukon karo tukang
Filem iki nyeritakaké Alice kang nemu cermin ajaib kang nggawa dhèwèké ing Underland manèh lan nemu Mad Hatter ora kaya lumrahé, dhèwèké saya édan lan péngin ngonangi hakékating kaluwargané
Alice banjur nganglang léwat wektu (karo "Chronosphere")lan nemoni kanca-kancané lan mungsuh-mungsuhé ing kaanan kang béda-béda saka lumrahé lan dhèwèké kudu mbantu nyelametaké Hatter sadurungé enték wektuné
Filem iki akèh dikritik lan uga kalebu box office disappointment (box office kang nguciwani), ngasilké bruto 287 juta dolar punjul lan nganggaraké biyaya 170 juta dolar
Musik lan lagu latar
Musik-musik filem iki disusun déning Danny Elfman
Lagu lataré digebyag ing tanggal 27 Mèi 2016 déning Walt Disney Records
Sandyakala Ning Majapahit Sandyakala Ning Majapahit ya iku lakon sujarah kang dianggit déning Sanoesi Pane
Lakon iki dhedhasar saka sujarah nuju bubaré Kraton Majapahit, ana Jawa Wétan
Sumber ceritané saka Serat Pararaton, Serat Kanda, Serat Damarwulan, lan Babad Blambangan
Oemarjati, kang naté nggawé sinopsis lan mbahas lakon iki, nyimpulaké yèn Sanusi Pane arep nudhuhaké yèn jayaning kraton kudu dijurung jujuré lan unggulé pribadi para pamimpiné
Teeuw, ana bukune "Sastra Baru Indonesia 1" (1980), lakon iki nggambaraké prastawa-prastawa kang wigati ana sujarah lawas Jawa
Panganggité ora akèh nyimpang saka sumber asalé kaya kang ditapsir déning para orientalis Landa, kang paling menarik ngenani karya iki ya iku unsur tragedhiné, malah unsur fatalismé
Sithik banget sinambungané karo gegayuhan kabangsan ngenani sawijining wiwitan jaman anyar kanggo Indonesia kanthi suwasana sedhih kang ana ing lakon iku
Lakoné kang merjuangaké apa kang bener nemoni pati kanthi tragis
Humboldtforum Humboldtforum utawa Forum Humboldt ing basa Jawa iku siji proyèk musiyum gedhèn-gedhènan lan gedhong anyar ing Berlin
Proyèk iki diparingi jeneng miturut Alexander von Humboldt, lan doné kanggo nggawé punjering budaya donya
Humboldtforum iki papané ana ing tilasé Palast der Republik lan Berliner Stadtschloss
Modèle padha karo gedhong Berliner Stadtschloss kang wis digempur pamaréntah Jerman Wétan sawisé Perang Donya II
Pérangan jeroné bakal dirancang modèren kajaba salah siji palataran jero, ing ngendi fasad-fasadé bakal digawé mawa gagrag asli (Schlüterhof)
Watu bata kapisan disèlèhaké déning Présidèn Joachim Gauck sajeroning upacara ing tanggal 12 Juni 2013
Manawa gedhong iki rampung ing taun 2019, mengko bakal ngamot siji musiyum modèren kang isiné kolèksi kagunan Afrika lan non-Éropah liyané, saha rèstoran loro, téater siji, biyoskup siji lan siji auditorium
"Artikel utama: Pambangunan ulang Berliner Stadtschloss" Konsèp panrapan Gedhong Berliner Stadtschloss
Sawijining komisi sujana internasional mutusaké ing taun 2002, sabeciké Gedhong Berliner Stadtschloss kang diyasa manèh iku kanggo apa
Gedhong kastil anyar, samesthiné ora diadegaké manèh supaya ana kastilé manèh, nanging uga kudu nduwé fungsi wigati kang kongkrit
Mula kastil kang diyasa manèh kudu dadi punjer budaya amarga ing laladan iki jaman mbiyèn iku papané punjer sains lan budaya
Humboldtforum lan Museumsinsel samesthiné bisa nyaosi sinèrgi antara kagunan, budaya lan sains mawa kolèksi, kapustakan lan kamar-kamar pamèrané
Kajaba iku gumandhèngé kolèksi Éropah ing Museumsinsel lan kolèksi jaba-Éropah ing Humboldtforum bisa nglantari dialog budaya donya ing punjering kutha raja Jerman
"Artikel utama: Yeyasan Berliner Schloss – Humboldtforum" Sing mènèhi jeneng lan yeyasané
Sing mènèhi jeneng proyèk iki, ya iku Humboldt kakang adhi: Alexander lan Wilhelm von Humboldt
Alexander iku minangka warga donya kang wis nglakoni lelampahan adoh lan siji panliti nglambangaké kolèksi jaba-Éropah lan Wilhelm minangka siji sarjana universal nglambangaké gagasan akèh jurusan ngèlmu lan kawruh bisa manunggal sangisoring atep siji
Kayadéné kakang adhi kang manunggal iki, ing tembé ing Humboldtforum, ngèlmu sains lan kawruh ya bakal manunggala
Ing kamar-kamar pamèran Humboldtforum mengko wiwit taun 2019 bakal didodoki lih-lihan kolèksi kagunan jaba-Éropah darbèné Stiftung Preußischer Kulturbesitz (Yeyasan Kagungan Budaya Prusia) saka Museumszentrum Berlin-Dahlem
Mengko kolèksi karo kolèksi kagunan Éropah kang disimpen ing Museumsinsel bakal nyaosi siji papan Budaya Donya
Gedhong Museumszentrum Berlin-Dahlem saiki iki kawujudaké saka antarané kolèksiné Ethnologisches Museum lan Museum für Asiatische Kunst
Pendhapa ing papané wong lumebu gedhong, bakal diwènèhi pamèran kang nggandhèngaké kabèh téma lan dadi daya tariké para pamirsa
Perkara iki mèmper panemuné Gottfried Wilhelm Leibniz, minangka téater ngèlmu lan kawruh
Kajaba iku mengko uga bakal ditambahi musiyum sains kang isiné ya iku kolèksi médis Rudolf Virchow lan kolèksi buku kang ana gandhèngané, kolèksiné Kapustakan Zentral-und Landesbibliothek Berlin tuwin Staatsbibliothek zu Berlin
Punjer pamèran kang diarani "Agora" bakal dadi dialog antara budaya-budaya donya
Mengko ing tingkat loro bakal dipamèraké kagunan budaya Oséania, saha budaya Amérika lan Afrika
Kamangka mengko ing tingkat telu bakal dipamèraké budaya Asia
Kolèksi-kolèksi kagunan jaba-ëropah kang saiki disinggahaké ing Ethnologisches Museum lan ing Museum für Asiatische Kunst ing Berlin-Dahlem nduwé punjul 500.000 artéfak lan barang kagunan.
Boenga Roemah Makan Boenga Roemah Makan iku lakon kang dianggit déning Utuy Tatang Sontani
Lakon iki rampung dianggit taun 1947, diterbitaké taun 1948 déning Balai Pustaka, lan kerep dipentasaké taun 1950-an
Cerita iki ya iku salah sawijining kaca benggala kacondongan pamikiran panganggité kang idèntik rasional
Utuy nolak kakolotan lan nentang idéalisme kang ora réalistis, dhèwèke ngècè moralitas lan dogma agama
Jassin nyanggah yèn lakon iki diunèkaké sipat psikologis
Ana buku "Kesusastraan Indonesia Modern dalam Kritik dan Esei II" (1985:148), dhèwèké omong yèn ora cetha kanggo dhèwèké ngenani sisih kajiwané Ani
Oemarjati, ana bukuné "Wujud Lakon dalam Sastra Indonesia" (1971:204), Utuy Tatang Sontani lan Kirdjomuljo kalebu juru tulis kang kasil nulis lakon kang madeg saka sak babak
Deadshot Deadshot (Floyd Lawton) iku karakter fiksi kang muncul ning komik Amèrikah kang dibabar DC Comics, racaké dadi mungsuhé Batman
Dhèkné biasa digambarké dadi adidurjana, mung akir-akir iki ndapuk antiwira
Karakter iki muncul pisanan ning Batman #59 (Juni/Juli 1950) lan digawé déning Bob Kane, David Vern Reed, lan Lew Schwartz
Minangka juru tèmbak paling mbebayani lan titis, Deadshot dadi anggota mligi Suicide Squad lan Secret Six
Deadshot kalebu pratélané IGN bab 100 durjana paling édab salawas-lawasé nomer 43
Karakter Deadshot didapuk Will Smith ing filem "Suicide Squad "taun 2016.
Lights Out (filem 2016) Lights Out ya iku filem adikodrati horor saka Amèrikah taun 2016, filem iki disutradarani David F
Sandberg minangka debut dadi sutradhara gedhé, lan filem iki diprodhuksi déning Lawrence Grey, James Wan, lan Eric Heisserer, lan naskah kanggo filem iki ditulis déning Heisserer
Filem iki dibintangi Teresa Palmer, Gabriel Bateman, Billy Burke lan Maria Bello
Filem iki dhedhasar filem cekak kang digawé déning Sandberg ing taun 2013 kang judhul filem cekak padha lan uga diparagani déning Lotta Losten, minangka paraga mligi ing filem cekak iku
Filem Light Out digebyakaké ana ing Los Angeles Film Festival tanggal 8 Juni taun 2016 lan uga digebyakaké ana ing Amèrikah tanggal 22 Juli déning Warner Bros
Filem iki nampa pikolèhan $85 yuta lan tanggepan kang lumrahé apik
Panjupukan gambar mligi filem iki diwiwiti ing tanggal 29 Juni 2015
Prosès makarya filem wrapped ing tanggal 5 Agustus taun 2015
Filem iki digebyakaké ana ing Los Angeles Film Festival tanggal 8 Juni taun 2016
Filem iki uga digebyakaké ana ing Comic-Con tanggal 20 Juli taun 2016, lan ing tanggal 22 Juli taun 2016.
Ashadi Siregar Ashadi Siregar kondhang minangka panganggit novèl populèr kang tokohé mahasiswa
Ashadi lair ana Pematang Siantar, Sumatra Lor, ing 3 Juli 1945
Bapaké asma Abdul Azis Siregar, ibuné asma Ny
Ashadi namataké sekolah dhasar ana Prapat, Sumatra Lor, taun 1958
Nerusaké SMP ana Prapat, tamat 1961
Banjur ana SMA Negeri Padang Sidempuan milih pérangan B tamat 1964
Nalikane umur 19, dhèwèké péngin sinau jurnalistik amarga kainspirasi saka tokoh jurnalistik Tirto Adhi Soerjo
Taun 1964, mèlu kuliah ana Jurusan Publisistik, Fakultas Sosial Pulitik, Universitas Gadjah Mada, éntuk gelar sarjana taun 1970
Nanging, nalikané lumebu, dhèwèké kagèt amarga nèng kana ora diajari jurnalismé babar blas
Suwasana jaman iku (Rezim Lawas) marakaké dhèwèké sinau junalismé dhéwé (otodidak)
Nanging dhèwèké tetep nerusaké pawiyatané kanggo ngurmati wong tuwané
Amarga iku, dhèwèké ora nerusaké pawiyatané nganti tingkat master lan doktoral
Kanggo dhèwèkné, gelar pawiyatan iku ora wigati, sing wigati ya iku pakaryané sawijining wong ana babagan kang ditresnani
Kawit éntuk gelar sarjana publisistik, dhèwèké manggon ana Yogyakarta lan makarya minangka dhosèn enom ana jurusan publisistik iku
Ashadi sepisanan lumebu ana donya jurnalistik ing 1971, nalika dhèwèké ngedhegaké kalawarti minggon Sendi karo kanca-kancane kaya ta Daniel Dhakidae lan Zulkifly Lubis
Ashadi dadi kepala édhitor ana kono
Émané, kalawarti iku dilarang déning Soeharto sawisé edhisi 13 amarga kritik tajam ngenani rencana pamaréntah kanggo yasa Taman Mini Indonesia Indah
Pengadilan mutusaké dhèwèké salah amarga ngina nagara lan présidhèn
Dhèwèké ditibani ukuman percobaan setaun kunjara
Bubar iku, dhèwèké lumebu ana donya anyar, dhèwèké nulis 12 novèl
Dhèwèké nulis trilogi Cintaku di Kampus Biru
Dèwèké nulis "Cintaku di Kampus Biru" ing 1972 lan diemot minangka cerita sambung ana Kompas taun 1972
Novèl iki kondhang ing kalanganing nom-noman taun 1980-an
Gègèr sastra 1968 Gègèr Sastra 1968 ya iku prastawa sepisanan karya kagunan ana Indonesia diadili ing pengadilan pidana
Prastawa iki mangkat saka diemoté cerkak "Langit Makin Mendung" karyané Ki Pandji Kusmin ing kalawarti Sastra ing Agustus 1968
Hans Bague Jassin minangka kepala kalawarti Sastra, nolak ngungkap jeneng asli panganggit cerkak kang isiné dianggep ngina Gusti iku
Amarga iku, dhèwèké dikèki ukuman ora olèh nerbitaké apa waé kang mambu sastra sasuwéné setaun
Kasus iki banjur nuwuhaké pitakonan peran kritik kagunan kang dadi médhiator antarané publik karo seniman
Sajatiné cerkak iku ngritik Soekarno lan Partai Kuminis Indonesia (PKI)
Nanging émané, imajinasiné kebablasen, saéngga dhèwèké dituding ngina Islam
Kejaksaan Tinggi Sumatra Utara ana Medan nyita kalawarti Sastra ing tanggal 12 Oktober 1968
Kajaba iku, kantor kalawarti Sastra ana Jakarta didemo déning saklumpukan wong
Para pengarang lan seniman Jakarta, sawisé éntuk warta saka Medan tanggal 12 Oktober 1968, nggawé pernyataan protés ngenani larangan perédharan kalawarti Sastra
Kalawarti KAMI, tanggal 14 Oktober 1968, ana tajuk rencanané ngulas pelarangan iku
Ana tajuké iku karan yèn kasusastran mung bisa tuwuh angger ana kamardikan nyipta; kasusastram bisa dadi kredil utawa mati yèn kamardikan diwatesi
Tanggal 22 Oktober 1968, Ki Pandji Kusmin gawé layang njaluk pangapuraning pamaca kalawarti Sastra lan njipuk cerkaké kanthi ujar cerkak iku dianggep ora tau ana
Dhèwèké ora maksud ngina Islam
mung péngin nggeguyu jaman pamaréntahané Soekarno
Prosés pengadilan prakara iku ana Jakarta antarané taun 1969-1970
Jassin dicekel pulisi lan diadili ana 4 Fèbruari lan 11 Fèbruari 1970
Jaksa nuduh dhèwèké nglanggar Pasal 156 j.o
Pasal 55 ayat (1) sub c
Tanggal 28 Oktober 1970, hakim nibakaké vonis
Jassin ditibani ukuman setaun kunjara kanthi masa percobaan rong taun
Pungkase, Heboh Sastra 1968 dadi salah sawijining bukuné H
Jassin kang terbit taun 1970.
Buku iku isi karangan Jassin karo rekaman pambelané ana prastawa sing marai gègèr iku
Saka kaum ulama iya ana tanggepan, antarané saka Mantri Agama Republik Indonesia lan Hamka
Hamka ngrasa kesinggung lan nganggep panganggité gawé dosa gedhé lan patut dipatèni
Bahrum Rangkuti ora sarujuk karo Hamka
Dhèwèké ujar yèn kakarepan panganggité ya iku ngresiki Islam saka racun-racun Nasakom
Achdiat Karta Mihardja duwé gagasan yèn nulis ing Indonesia durung duwé démokrasi, sing artiné apa waé dirembug blak-blakan lan toleransi